**СРПСКИ ЈЕЗИК**

**Гласови и штампана слова Е и Ш**

* Водити разговор са ученицима:

*Шта се чује кад газите по опалом лишћу?* (Шуштање) *Опонашајте гласом шуштање лишћа, а ја ћу да замишљам да сам у шуми.*

Док ученици опонашају шуштање лишћа, учитељ изговара:

*Ееее, стиже јесен!*

Тражити да ученици понове изговорену реченицу и да објасне зашто је то учитељ рекао. Питати их којим гласом је почела реченица, као и који су глас употребили да би опонашали шуштање лишћа.

* Изговарање гласова Е и Ш и проналажење ових слова на словарици.
* Посматрање слика на страни 30 у *Буквару* и уочавање места гласова Е и Ш у њиховим називима.
* Ученици проналазе још речи у којима се чују ови гласови: на почетку, у средини речи и на крају.
* Посматрање слова Е и Ш у *Буквару* и упоређивање њихове графичке структуре.

Записивање великог и малог слова Е и слова Ш на табли. Уочавање редоследа покрета при писању слова.

* Писање ових слова у *Буквару*. У свескама ученици пишу један ред наизменично велико и мало слово Е, и у другом реду исто тако слово Ш. Учитељ сваком ученику пише прва слова у реду.
* На табли написати:

Миш, шест, место, шета

Ема машта. Миша има шест омота.

* Хорско читање ових речи и реченица.
* Ученици пишу ове речи и реченице у свеске.

**Гласови и штампана слова Ј и У**

* Питати ученике:

*Када се ударите, паднете или примате инјекцију, шта најчешће узвикнете?* (Јој!)

*Када хоћете некога да уплашите, шта узвикујете?* (Бууууу!)

*Који се глас два пута чује у речи јој?*

*Који се глас највише чује у речи буууу?*

* Изговарање гласова Ј и У и проналажење ових слова на словарици.
* Посматрање слика на страни 32 у *Буквару* и уочавање места гласова Ј и У у њиховим називима.
* Ученици проналазе још речи у којима се чују ови гласови: на почетку, у средини речи и на крају.
* Посматрање слова Ј и У у *Буквару* и упоређивање њихове графичке структуре.

Записивање великог и малог слова Ј и слова У на табли. Уочавање редоследа покрета при писању слова.

* Писање ових слова у *Буквару*. У свескама ученици пишу један ред наизменично велико и мало слово Ј, и у другом реду исто тако слово У. Учитељ сваком ученику пише прва слова у реду.
* На табли написати:

јаје, сјај, Јоја

уста, ауто, шума

У ауту је мој тата Јаша.

* Хорско читање ових речи и реченице. Ученици пишу ове речи и реченицу у свеске.

**Глас и штампано слово Р**

* Питати ученике:

*– Које животиње живе у води?* (риба, рак)

*– Како се зове човек који лови рибу?* (рибар)

*– Како се зове црно-бела птица која има дуге ноге и дуг кљун?* (рода)

*– Како се зове цвет који на стабљици има трње?* (ружа)

Ако је могуће, припремити слике одговора на постављена питања.

Уочавање гласа Р на почетку ових речи.

* Изговарање гласа Р и проналажење овог слова на словарици.
* Посматрање слика на страни 34 у*Буквару* и уочавање места гласа Р у њиховим називима.
* Тражити да ученици наведу имена предмета која почињу гласом Р и имена људи која почињу гласом Р.
* Посматрање слова Р у *Буквару*.

Записивање великог и малог слова Р на табли. Уочавање редоследа покрета при писању слова.

* Писање овог слова у *Буквару*. У свескама ученици пишу један ред, наизменично, велико и мало слово Р. Учитељ сваком ученику пише прва слова у реду.

На табли написати:

Раша, рам, море, метар

Момир је раширио шатор.

* Хорско читање ових речи и реченице. Ученици пишу ове речи и реченицу у свеске.
* Читање речи на страни 35 у *Буквару*. Уочавање места гласа Р у овим речима.
* Читање текста *Риста и Мира.*

Помоћу следећих питања проверити разумевање прочитаног:

*Које је доба дана? Шта мирише са терасе? Шта ради Риста? Шта има Мира?*

**Гласови и штампана слова Н и П**

* Са ученицима водити разговор о новинама:

Да ли њихова породица купује новине, да ли знају како се зову, шта у њима има?

Питати их да ли знају ко је новинар. (Човек који пише за новине.)

Затим их питати да ли знају како се зове онај ко пише песме (песник), а како онај ко пише приче (писац).

* Ученици уочавају да реч новинар почиње гласом Н, а речи песник и писац гласом П.
* Изговарање гласова Н и П и проналажење ових слова на словарици.
* Посматрање слика на страни 38 у *Буквару* и уочавање места гласова Н и П у њиховим називима. Ученици проналазе још речи у којима се чују ови гласови: на почетку речи, у средини и на крају речи.
* Посматрање слова Н и П у *Буквару* и упоређивање њихове графичке структуре. Уочавање редоследа покрета при писању слова.

Записивање великог и малог слова Н и слова П на табли.

* Писање ових слова у *Буквару*. У свескама ученици пишу један ред наизменично велико и мало слово Н, и у другом реду исто тако слово П. Учитељ сваком ученику пише прва слова у реду.
* На табли написати:

ној, Нина, тенис, син

прст, Пера, рупа, топ

Поштар Неша носи писмо на пети спрат.

* Хорско читање ових речи и реченице.
* Ученици пишу ове речи и реченицу у свеске.


**1. Наставнајединица: Писана слова И и и Ш ш**

• Написати на табли по један ред писаних слова и уочити начин писања.

*И и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ш ш* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


• Повезивање слова посебно нагласити. Писати слогове у свеске:



• Посебно уочити разлику између повезивања слова *ои, ош* и повезивања

слова *аи, аш*


• Записати писаним словима на табли реченице:



• Прочитати реченице, а потом их преписати у свеске.

2. **Покажи шта знаш:**

• Записати на табли сва писана слова која су обрађена.



• Саставити и записати што више речи од датих слова. Ово се може реализовати као такмичење редова или група.

3. **Писана слова Јј и Уу**

**Разговор са ученицима**

1. Шта је заједничко речима: јако, сеја, јаје, сјај, сањај, певај, дај?

(Заједничко је то што све речи имају слово Ј. Уочити позицију слова на почетку речи, на крају и у средини речи.)


2. А шта је заједничко речима: ујак, улаз, сумња, судови, суд, спруд, ту? (Заједничко је слово у. Уочити позицију слова У на почетку речи, у средини и на крају речи.)

• Ученици пишу у свескама по један ред слова.


*Ј ј \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*У у* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


• Саставити што више речи од научених писаних слова и записати их:



• Посебно обратити пажњу на повезивање слова и дати примере:



Записати реченице на табли.




4. **Писана слова Ее и Зз**

• Писати у свескама ученика по један ред слова.

*Е е \_\_\_\_\_\_\_\_\_\_\_\_*

*З з \_\_\_\_\_\_\_\_\_\_*

• Писати писаним словима речи:



• Изабери реч и састави реченицу у којој ћеш је употребити.

• Записати писаним словима реченице.

